Kevin Roberts (straitéisí polaitíochta)

Tá Kevin D. Roberts (rugadh 24 Meitheamh, 1974) ina uachtarán ar The Heritage Foundation, meitheal mhachnaimh pholaitiúil choimeádach, agus a ghéag stocaireachta, Heritage Action (Gníomhaíocht Oidhreachta). Sular ghlac sé lena ról reatha, bhí sé ina phríomhfheidhmeannach ar mheitheal mhachnaimh choimeádach eile, an Texas Public Policy Foundation. D'fhóin Roberts mar uachtarán Choláiste Caitliceach Wyoming ó 2013 go 2016.

Go luath i ndiaidh do Roberts ballraíocht a ghlacadh san Heritage Foundation, i mí na Nollag 2021, bhunaigh an eagraíocht Project 2025, plean fairsing chun rialtas feidearálach na Stát Aontaithe a athmhúnlú agus cumhacht feidhmiúcháin a chomhdhlúthú dá mbuafadh iarrthóir an Pháirtí Phoblachtánaigh toghchán uachtaránachta 2024.

 Luathshaol agus oideachas 
Rugadh Roberts sa bhliain 1974 i Lafayette, Louisiana do James A. Roberts, Sr. agus Susan P. Rabalais. Bhain sé céim amach ó Ardscoil Lafayette i 1992, ghnóthaigh sé céim bhaitsiléara sa stair magna cum laude ó Ollscoil Louisiana ag Lafayette i 1996, ghnóthaigh sé Máistir Ealaíon sa stair ó Virginia Tech i 1999, agus ghnóthaigh Ph.D. i stair Mheiriceá ó Ollscoil Texas ag Austin i 2003.

 Gairmréim 

 Wyoming Catholic College 
D’fhóin Roberts mar uachtarán ar Wyoming Catholic College (Coláiste Caitliceach Wyoming) ó 2013 go 2016 nuair a ghlac sé lena phost mar leas-uachtarán feidhmiúcháin ar Texas Public Policy Foundation.

Le linn a thréimhse mar uachtarán  ar Choláiste Caitliceach Wyoming, thug Roberts ar an institiúid diúltú iomlán do Title IV, (.i. An clár cabhrach airgeadais feidearálach  i gcomhair daltaí) ag lua imní faoi shaoirse reiligiúnach. Mar gheall ar an gcinneadh bhí an coláiste ar cheann de bheagán coláistí sa náisiún a diúltódh maoiniú dá leithéid. In alt ar an gcinneadh, chuir an New York Times síos ar Roberts agus a chuid mac léinn mar "cowboy Catholics"  as a neamhspleáchas.

 The Heritage Foundation 
I mí Dheireadh Fómhair 2021, fógraíodh gur roghnaíodh Roberts le teacht in ionad Kay Coles James mar uachtarán ar The Heritage Foundation (An Fhondúireacht Oidhreachta).

I mí Mheán Fómhair 2023, roghnaíodh Roberts mar uachtarán ar Heritage Action, géag stocaireachta an Fhondúireacht Oidhreachta, tar éis don stiúrthóir feidhmiúcháin, Jessica Anderson, cead neamhláithreachta a ghlacadh i mí Iúil 2023. Anois tá Roberts "ag freastal ar an dá eagraíocht i ról comhpháirteach."

I mí Eanáir 2024, dúirt Roberts nár chreid sé gur bhuaigh Joe Biden toghchán uachtaránachta 2020. Dúirt sé freisin go bhfaca sé ról Heritage mar " institutionalizing Trumpism," ag cur leis "The Trump administration, with the best of intentions, simply got a slow start. And Heritage and our allies in Project 2025 believe that must never be repeated."

Nuair a fiafraíodh de le linn agallaimh i mí an Mheithimh 2024 an nglacfadh an Fhondúireacht  le torthaí toghchán uachtaránachta 2024 beag beann ar a thoradh, d’fhreagair Roberts, "yes, if there isn't massive fraud like there was in 2020." In ainneoin go raibh gluaiseacht séanta toghcháin ann i gcónaí, níor aimsíodh aon fhianaise ar chalaois toghcháin ábhartha in 2020.. Nuair a cuireadh sonraí ón mbunachar sonraí calaoise toghcháin na Fondúireachta i láthair Roberts,  a thug le fios nach raibh ach 1,513 cás cruthaithe de chalaois vótálaithe sna Stáit Aontaithe ó 1982, d'fhreagair Roberts go bhfuil calaois "very hard to document, and the Democrat party is very good at fraud." Dhearbhaigh Roberts freisin go bhfuil na Liobrálaithe ag ". supporting legislation that abortion can happen until three days after the person's born."

Ag láithriú ar phodchraoladh Steve Bannon 's War Room i mí Iúil 2024 le cur faoi agallamh ag an iar-fheisire Dave Brat, dúirt Roberts; "Let me speak about the radical left. You and I have both been parts of faculties and faculty senates, and understand that the left has taken over our institutions [...] In spite of all this nonsense from the left, we are going to win. We’re in the process of taking this country back [...] our side is winning.”. "We ought to be really encouraged by what happened yesterday", a dúirt Roberts, ag tagairt don cinneadh ón Chúirt Uachtarach, i gcás an iar-Uachtarán Donald Trump go bhfuil díolúine shuntasach ó ionchúiseamh  ag uachtaráin in aghaidh a bheith á n-ionchúiseamh mar gheall ar ghníomhartha in oifig. Lean Roberts ar aghaidh;  "We are in the process of the second American Revolution, which will remain bloodless if the left allows it to be". Go gairid ina dhiaidh sin, d’eisigh an Foundation ráiteas a chuir leis, “Unfortunately, they have a well established record of instigating the opposite.

Laethanta tar éis do Trump ráiteas a scaoileadh ag iarraidh é féin a scaradh ó Project 2025, dúirt Roberts,  "So no hard feelings from any of us at Project 2025 about the statement because we understand Trump is the standard bearer and he's making a political tactical decision there." 

D'údaraigh Roberts leabhar a bhí sceidealaithe lena eisiúint ar an 24 Meán Fómhair, 2024 dar teideal Dawn's Early Light: Burning Down Washington to Save America agus níos déanaí dar teideal Dawn's Early Light: Taking Back Washington to Save America. Tá réamhrá ón iarrthóir Leas-Uachtaránachta JD Vance san imleabhar.

 Saol pearsanta 
Is Caitliceach é Roberts.

 Foilseacháin 



 Tagairtí 

Catagóir:Daoine a rugadh i 1974
Catagóir:Daoine beo
Catagóir:Fir